Suchinthana/ta-wikipedia huggingface dataset:
திரிசூலம்

திரிசூலம் () என்பது இந்து மற்றும் புத்த தொன்மவியலில் இறையின் ஆயுதமாக கருதப்படுகிறது. இவ்வாயுதம் தெற்காசிய நாடுகள் மற்றும் தென் கிழக்கு ஆசிய நாடுகளில் காணப்படுகிறது.

இந்து சமயத்தில் வழிபடப்படும் கடவுளர்களான சிவன், காளி, துர்கை முதலான தெய்வங்கள் வைத்திருக்கும் ஆயுதமாகத் திரிசூலம் காணப்படுகின்றது. இது ஆணவம், கன்மம், மாயை  எனும் மும்மலங்களை அழிக்கும் திருவருட்சக்தியின் அடையாளமாக காட்டப்படுகின்றது. தீய சக்திகளை அழிப்பது என்பது இதன் கோட்பாடாகும்.

வெளி இணைப்புகள்

இந்து தொன்மவியல் ஆயுதங்கள்
கையாற்றல் கருவிகள்
இந்திய ஆயுதங்கள்
இந்திய கைகலப்பு ஆயுதங்கள்
லுயீஸ் டி மரிலாக்

புனித லுயீஸ் டி மரிலாக் (Saint Louise de Marillac, ஆகஸ்ட் 12, 1591 – மார்ச் 15, 1660), புனித வின்சென்ட் தே பவுலோடு இணைந்து பிறரன்பின் புதல்வியர் துறவற சபையை நிறுவியவரும் கத்தோலிக்க திருச்சபையின் புனிதரும் ஆவார்.

தொடக்க காலம் 
லுயீஸ் டி மரிலாக், பிரான்சு நாட்டின் பாரிஸ் நகரில் 1591 ஆகஸ்ட் 12ந்தேதி பிறந்தார். சிறு வயதிலேயே, இவர் பெற்றோரை இழந்தார். இருந்தாலும் நல்ல முறையில் வளர்க்கப்பட்டார். பெரிய துறவற மடம் ஒன்றில் கல்வி பயின்றார். இதனால் இவருக்கு துறவற வாழ்வில் ஆர்வம் ஏற்பட்டது. திருப்பாடுகளின் புதல்விகள் என்ற துறவற சபையில் சேர இவர் விண்ணப்பித்தார். இவரது விண்ணப்பம் நிராகரிக்கப்பட்டது. எனவே, இல்லற வாழ்வில் ஈடுபடுமாறு குடும்பத்தினர் இவரை அறிவுறுத்தினர்.

1617 பிப்ரவரி 5ந்தேதி, ஆன்டனி லீ க்ராஸ் என்பவரை மரிலாக் திருமணம் செய்து, மகிழ்ச்சியுடன் குடும்பம் நடத்தி வந்தார். இவர்களுக்கு மைக்கேல் என்ற குழந்தையும் பிறந்தது. இந்த நிலையில் இவரது கணவர் கடுமையாக நோய்வாய்ப்பட்டார். மரிலாக், தனது கணவரை அன்புடன் கவனித்துக் கொண்டார். ஆனாலும் கடவுளுக்காக துறவறம் மேற்கொள்ள வேண்டும் என்ற எண்ணம் இவரது மனதில் தொடர்ந்து நீடித்தது. 2 ஆண்டுகள் வேதனைக்கு பின்பு இவரது கணவர் மரணம் அடைந்தார்.

துறவற சபை 

அந்த வேளையில் லுயீஸ் டி மரிலாக், புனித வின்சென்ட் தெ பவுலை சந்திக்க நேரிட்டது. அதன்பின் ஏழைகளுக்கும் தேவையில் இருப்பவர்களுக்கும் உதவி செய்யும் விதத்தில், இவர் துறவற வாழ்வை மேற்கொண்டார். புனித வின்சென்ட் தெ பவுலுடன் இணைந்து, பிறரன்பின் புதல்வியர் என்ற துறவற சபையைத் தோற்றுவித்தார்.

இவருடன் சேர்ந்து உழைத்த துறவற சபை அருட்கன்னியர்கள், பாவிகளை மனந்திருப்புவதிலும், ஏழைகளுக்கு உதவி செய்வதிலும் ஆர்வமுடன் உழைத்தனர். நோயாளிகளை கவனிக்க மருத்துவ மனைகளும், ஆதரவற்றோரை கவனிக்க முதியோர் இல்லங்களும் இச்சபை சார்பில் அமைக்கப்பட்டன.

மரிலாக் மக்களுக்கு செய்த சேவையை, இயேசு கிறிஸ்துவுக்கு செய்த சேவையாக எண்ணினார். ஏழைகளிலும், கைவிடப்பட்டோரிலும் கடவுளைக் கண்டார். சிறப்பாக இவரது சபையினர் ஏழைப் பெண்களுக்கு உறைவிடம் அளித்து, உணவு கொடுத்து பாதுகாத்து வந்தனர். போரில் காயம் அடைந்த வீரர்களுக்கும் மருத்துவ சேவை செய்தனர்.

புனிதர் பட்டம் 

இயேசு கிறிஸ்துவின் பெயரால், மக்களுக்கு சேவைகள் செய்து வந்த லுயீஸ் டி மரிலாக் 1660 மார்ச் 15ந்தேதி மரணம் அடைந்தார். 1920 மே 9ந்தேதி, திருத்தந்தை 15ம் பெனடிக்ட் இவருக்கு அருளாளர் பட்டம் வழங்கினார். 1934 மார்ச் 11ஆம் நாள், திருத்தந்தை 11ம் பயஸ் இவருக்கு புனிதர் பட்டம் வழங்கினார்.

1960ஆம் ஆண்டு, திருத்தந்தை 23ம் ஜான் இவரை கிறிஸ்தவ சமூக சேவகர்களின் பாதுகாவலராக அறிவித்தார். புனித லுயீஸ் டி மரிலாக்கின் அழியாத உடல், பாரிஸ் நகரில் இவர் வாழ்ந்த துறவற சபையின் சிற்றாலயத்தில் இன்றளவும் பாதுகாக்கப்பட்டு வருகிறது.

மேலும் காண்க 
புனிதர்களின் அழியாத உடல்கள்

வெளி இணைப்புகள் 

Company of the Daughters of Charity 
The Vincentian Center for Church and Society
Catholic Online Saints
Catholic Encyclopedia: St. Louise de Marillac
Vincentian Studies Institute
Founder Statue in St Peter's Basilica

மேற்கோள்கள்

1591 பிறப்புகள்
பிரான்சின் கிறித்தவப் புனிதர்கள்
அழியா உடல் உள்ள கிறித்தவப் புனிதர்கள்
கத்தோலிக்க துறவற சபை நிறுவனர்கள்
1660 இறப்புகள்
இந்துக் கல்லூரி, மட்டக்களப்பு

மட்டக்களப்பு இந்துக் கல்லூரி (Hindu College, Batticaloa) இலங்கையின் மட்டக்களப்பு நகரில் உள்ள பாடசாலையாகும். இது 1946 ஆம் ஆண்டில் முன்னாள் கல்குடா நாடாளுமன்ற உறுப்பினர் வ. நல்லையா என்பவரால் ஆரம்பிக்கப்பட்டது.

மேற்கோள்கள்

வெளி இணைப்புகள்
அதிகாரப்பூர்வ இணையதளம் 

மட்டக்களப்பு மாவட்டத் தமிழ்ப் பாடசாலைகள்
இலங்கையின் இந்துப் பாடசாலைகள்
மட்டக்களப்பு மாவட்டப் பாடசாலைகள்
உ. ஸ்ரீநிவாஸ்

{|border="0" cellspacing="0" cellpadding="0" align="right" style="background:transparent;"
|-
|-style="vertical-align:top"
| 

உப்பலப்பு ஸ்ரீநிவாஸ் (Uppalapu Shrinivas, பிப்ரவரி 28, 1969 - செப்டம்பர் 19, 2014) தென் இந்தியாவைச் சேர்ந்த  மேண்டலின்  இசைக் கலைஞர் ஆவார். இவரது இசையின் மூலாதாரம் கருநாடக இசை ஆகும். இவர் இங்கிலாந்து மற்றும் கனடா நாடுகளின் முன்னணி இசைக் கலைஞர்களுடன் (ஜாண் மெக் லெளக்லின், மைக்கேல் நெய்மென் மற்றும் மைக்கேல் ப்ரூக்) இணைந்து பல்வேறு  இசை நிகழ்ச்சிகளை நிகழ்த்தியுள்ளார். சத்திய சாயி பாபாவின் பக்தரான இவர் அவரது முன்னிலையில் பல்வேறு இசை நிகழ்ச்சிகளை நடத்தியுள்ளார்.

வாழ்க்கை
இவர் இந்தியாவின் ஆந்திரப் பிரதேசம் மாநிலத்தின் மேற்கு கோதாவரி மாவட்டத்தின் பாலக்கோல் நகரில் பிறந்தவர். தனது ஆறாவது வயதில் தந்தை சத்தியநாராயணாவின் மாண்டலின் இசைக்கருவியை வாசிக்கத் தொடங்கியதைக் கண்டு இவரது தந்தை இவருக்கு மாண்டலின் இசைக்கருவியை வாசிக்கச் சொல்லிக் கொடுத்தார். பின்னர் இவரது தந்தையின் ஆசிரியரான ருத்ரராஜூ சுப்பாராஜூ இவருக்கும் பயிற்சியளித்தார். இவரது சகோதரரான உப்பலப்பு ராஜேஸ் இவரைப்போலவே மாண்டலின் இசைக்கலைஞர் ஆவார்.

மறைவு
உடல்நலக் குறைவு காரணமாக 2014 ஆம் ஆண்டு செப்டம்பர் மாதம் 19 ஆம் தியதி சென்னையில் காலமானார்.

பெற்ற விருதுகள்
 1998 ஆம் ஆண்டு பத்மசிறீ விருது இந்திய அரசால் வழங்கப்பட்டது.
 கலைமாமணி விருது
 2010 ஆம் ஆண்டு சங்கீத நாடக அகாதமி விருது வழங்கப்பட்டது.

மேற்கோள்கள்

வெளியிணைப்புகள்

 ஒளிப்படத் தொகுப்பு
 Incomparable, irreplaceable - சித்ரவீணை ரவிகிரண் எழுதிய அஞ்சலிக் கட்டுரை
 Great loss to Carnatic music: Nedunuri - நெடுனேரி கிருஷ்ணமூர்த்தியின் அஞ்சலி செய்தி
 Strings of memories - இசை எழுத்தாளர் சித்ரா சுவாமிநாதனின் நினைவலைகள்
 A pioneer who moulded the mandolin to Carnatic music - செய்திக் கட்டுரை
 The GNB-MLV bond - ரூபா கோபாலனின் கட்டுரை
 He danced like MGR! - பார்கவி மணியின் கட்டுரை
 தமிழ் இந்துவில் ஸ்ரீநிவாஸ் மறைவு செய்தி
 உ. ஸ்ரீநிவாஸ் காணொளி

சங்கீத நாடக அகாதமி விருது பெற்றவர்கள்
சங்கீத சூடாமணி விருது பெற்றவர்கள்
1969 பிறப்புகள்
2014 இறப்புகள்
கலைமாமணி விருது பெற்றவர்கள்
தெலுங்கு மக்கள்
மேற்கு கோதாவரி மாவட்ட நபர்கள்
கருநாடக இசை மாண்டலின் கலைஞர்கள்
பத்மசிறீ விருது பெற்ற கலைத் துறையினர்
வில்லியம் டெனிசன்

வில்லியம் டெனிசன் (William Denison , பிறப்பு: சனவரி 13 1801, இறப்பு: மார்ச்சு 9 1856),  இங்கிலாந்து அணியின் துடுப்பாட்டக்காரர் என்று அறியப்படுகிறார். 19 ஆம் நூற்றாண்டின் மத்தியில் ஒரு பத்திரிகையாளர், எழுத்தாளர், நிர்வாகி மற்றும் துடுப்பாட்ட வீரராக இங்கிலாந்தில் இருந்தார். இளம் வயதில் சிறந்த துடுப்புக்காரனாக இருந்தார்.

கிட்டத்தட்ட 25 ஆண்டுகள் துடுப்பாட்ட விளையாட்டு நிருபராகவும், இலண்டனில் உள்ள தி எரா செய்தித்தாளின் வழக்கமான கட்டுரையாளராகவும் இவர் இருந்தார். 

இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1832-1847 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

மேற்கோள்கள்

வெளி இணைப்பு
வில்லியம் டெனிசன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 31 2011.

இங்கிலாந்துத் துடுப்பாட்டக்காரர்கள்
1801 பிறப்புகள்
1856 இறப்புகள்
மெரில்பன் துடுப்பாட்ட சங்கத் துடுப்பாட்டக்காரர்கள்
சைமன் டென்னிஸ்

சைமன் ஜான் டென்னிஸ் ( Simon John Dennis , பிறப்பு: அக்டோபர் 18 1960 இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 104 முதல்தர துடுப்பாட்டப் போட்டிகளிலும், 105 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1980-1991 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

மேற்கோள்கள்

வெளியிணைப்புகள்
Cricinfo Profile

இங்கிலாந்துத் துடுப்பாட்டக்காரர்கள்
1960 பிறப்புகள்
யார்க்சையர் துடுப்பாட்டக்காரர்கள்
லின்கன்சையர் துடுப்பாட்டக்காரர்கள்
வாழும் நபர்கள்
சிலுவை அடையாளம்

சிலுவை அடையாளம் என்பது, கிறிஸ்தவர்கள் மூவொரு இறைவன் (தந்தை, மகன், தூய ஆவியார்) பெயரால் தங்கள் மீது சிலுவை அடையாளம் வரைந்து கொண்டே வழிபடும் ஒரு பிராத்தனை ஆகும். இது, கத்தோலிக்க திருச்சபை, கிழக்கு மரபுவழி திருச்சபை, ஆங்கிலிக்க ஒன்றியம், லூதரனியம் ஆகிய பிரிவுகளைச் சார்ந்த கிறிஸ்தவர்களால் பயன்படுத்தப்படுகிறது.

பிராத்தனை

வழிபடும் முறை
முதலில் கைகளைக் குவித்தவாறு பிராத்தனையை  தொடங்க வேண்டும். பின்பு இடக்கையை நெஞ்சில் வைத்தவாறே, வலக்கையை நெற்றியில் வைத்து 'தந்தை' என்றும், பின்பு நெஞ்சுக்கு இறக்கி 'மகன்' என்றும், பிறகு இடப்பக்கத் தோளில் வைத்து 'தூய' என்றும், பின்னர் வலப்பக்கத் தோளுக்கு கொண்டு சென்று 'ஆவியின்' என்றும், அதன்பின் கைகளைக் குவித்து 'பெயராலே' என்றும், இறுதியாக தலை வணங்கி 'ஆமென்' என்றும் கூறவேண்டும்.

பொருள்
தந்தையாம் கடவுள், தன் ஒரே அன்பு மகன் இயேசு கிறிஸ்துவை, கன்னி மரியாவின் வயிற்றில் தூய ஆவியாரின் வல்லமையால் கருவாக உருவாகச் செய்து, மனிதராக உலகை மீட்க அனுப்பினார் என்பதே சிலுவை அடையாளத்தின் பொருள். நெற்றி தந்தையின் விண்ணக மேன்மையையும், நெஞ்சம் இயேசுவின் அன்பையும், தோள்கள் தூய ஆவியாரின் வல்லமையையும் குறிக்கின்றன.

பயன்பாடு
பின்வரும் தருணங்களில் சிலுவை அடையாளம் பயன்படுத்தப்படுகிறது:
திருப்பலி வழிபாட்டின் தொடக்கத்திலும், முடிவிலும்.
சில ஆராதனை முறைகளின் தொடக்கத்திலும், முடிவிலும்.
செபமாலை, சிலுவைப்பாதை உள்ளிட்ட பக்தி முயற்சிகளின் தொடக்கத்திலும், முடிவிலும்.

வெளி இணைப்புகள்
கத்தோலிக்க திருச்சபை
Sign of the Cross (entry from the Catholic Encyclopedia)
Significance of the Sign of the Cross 
மரபுவழி திருச்சபை
Sign of the Cross (orthodoxwiki.org)
Why do Orthodox Christians "cross themselves" different than Roman Catholics?
சீர்திருத்த திருச்சபை
Why Do Lutherans Make the Sign of the Cross? (ELCA website)
Episcopalian site

மேற்கோள்கள்

கிறித்தவ இறைவேண்டல்கள்
கத்தோலிக்க ஆன்மீகம்
சிலுவைக் குறியீடுகள்
மது கோடா

மது கோடா  (Madhu Koda, பிறப்பு சனவரி 6, 1971)  2006 முதல் 2008 வரை  ஜார்கண்ட் மாநில முதல்வராக பணியாற்றிய ஓர் இந்திய அரசியல்வாதி ஆவார். செப்டம்பர் 18, 2006 இல் ஜார்கண்ட் மாநிலத்தின் ஐந்தாவது முதலமைச்சராக பொறுப்பேற்ற மது கோடா ஆகத்து 23, 2008இல் தாம் அப்பதவியிலிருந்து விலகும் வரை பணியாற்றினார். சிபு சோரன் இவரை அடுத்து முதல்வராக பொறுப்பேற்றார்.

ஓர் இந்திய மாநிலத்தின் முதல்வராக சுயேச்சை ஒருவர் இவ்வாறு பொறுப்பேற்பது  மூன்றாவது முறையாக அமைந்தது. இதற்கு முன்னர் 1971ஆம் ஆண்டில் ஒரிசாவில் பிசுவநாத் தாசும் 2002இல் மேகாலயாவில் எஸ். எஃப். கோங்கலமும் இவ்வாறு சுயேச்சைகளாக இருந்து முதலமைச்சர் பொறுப்பாற்றியவர்கள்.

தற்போது நிலக்கரி சுரங்க ஊழல் குற்றச்சாட்டுகளுக்காக பிணை விண்ணப்பங்கள் மறுக்கப்பட்ட நிலையில் சிறையில் உள்ளார்..

மேற்கோள்கள்

1971 பிறப்புகள்
வாழும் நபர்கள்
15வது மக்களவை உறுப்பினர்கள்
ஜார்க்கண்ட் அரசியல்வாதிகள்
ஜார்க்கண்டு மாநில முதல்வர்கள்
இந்தியாவில் ஊழல்
21-ஆம் நூற்றாண்டு இந்திய அரசியல்வாதிகள்
 பட்டியல் பழங்குடி நபர்கள்
கர்நாடக மாநில நாள்

கர்நாடக மாநில நாள்  (Karnataka Formation Day) அல்லது (கர்நாடக/கன்னட மாநிலம் உருவான நாள் என்று பொருள்படும்) கர்நாடக / கன்னட ராஜ்யோத்சவா ()  ஒவ்வொரு ஆண்டும் நவம்பர் 1 அன்று கொண்டாடப்படுகிறது.  கன்னட மொழி பேசும் தென்னிந்தியாவின் பகுதிகளை ஒருங்கிணைத்து இதே நாளில் 1956ஆம் ஆண்டு கர்நாடக மாநிலம் உருவானதை இந்நாள் கொண்டாடுகிறது.

கொண்டாட்டங்கள்
கர்நாடக மாநிலத்தில் இந்த நாள் பொது விடுமுறை நாளாக அறிவிக்கப்பட்டுள்ளது. மேலும் உலகெங்கும் உள்ள கன்னடியர்களும் இந்த நாளில் சிறப்பு நிகழ்ச்சிகளை ஒருங்கிணைத்து கொண்டாடுகிறார்கள். மாநில முதல்வரும் ஆளுனரும் கன்னடக் கொடியை ஏற்றி உரையாற்ற கர்நாடக மாநில அரசு ராஜ்யோத்சவா விருதுகளை வழங்குவதுடன்  சமூக விழாக்கள், இசைக்குழுக்கள், கன்னட நூல்கள் வெளியீடு, பண்பாட்டு நிகழ்ச்சிகள் போன்றவற்றிற்கு ஏற்பாடு செய்கிறது.

காலக்கோடு

2014: 2014-ஆம் ஆண்டில் 59-வது விழா கொண்டாடப்படுகிறது. கன்னடத் திரையுலகைச் சேர்ந்த 59 பேருக்கு விருதுகள் வழங்கப்படவுள்ளன.

தொடர்புடையவை
கர்நாடக மாநிலப் பண்

மேற்கோள்கள்

வெளியிணைப்புகள்
 About Kannada Rajyotsava on OurKarnataka.com
 Picture slideshow of 2010 Rajyotsava celebrations from DNA India
 Naadahabba - Blog that collates Rajyotsava events in Bangalore IT companies
 Rajyotsava e-greetings from Kannada-Greetings.com

கர்நாடகம்
இந்திய மாநிலங்கள் உருவாக்கப்பட்ட நாட்கள்
இந்தியாவின் சிறப்பு நாட்கள்
நவம்பர் சிறப்பு நாட்கள்
கர்நாடகப் பண்பாடு
காங்கோ சிவப்பு

காங்கோ சிவப்பு (Congo red) (மூலக்கூறு வாய்பாடு: C32H22N6Na2O6S2) என்பது இரண்டாம் நிலை டை அசோ சாயம். இது நீரில் கரைந்து சிவப்பு நிறக் கூழ்மத்தைத் தரும். கரிமக்கரைப்பான்களில் நன்கு கரையும்.

உயிர்வேதியியல் மற்றும் திசுவியல் துறையில் இச்சாயம் கொழுப்பு மற்றும் அமைலாய்டு ஆகியவற்றைச் சாயமேற்றப் பயன்படுத்தப்படுகிறது.

மேற்கோள்கள்

உயிர்வேதியியல்
வேதிப் பொருட்கள்
நாப்தலீன்சல்போனேட்டுகள்
இரா. தாமரைக்கனி

இரா. தாமரைக்கனி (அக்டோபர் 19, 1946 - செப்டம்பர் 15 2005) தமிழக அரசியல்வாதி. இவர் ஐந்து முறை திருவில்லிபுத்தூர் சட்டமன்றத் தொகுதியிலிருந்து தமிழ்நாடு மாநில சட்டமன்ற உறுப்பினராக அ.தி.மு.க. சார்பாக எம்.ஜி.ஆர் தலைமையில் மூன்றுமுறையும், சுயேச்சையாக ஒரு முறையும், மீண்டும் அ.தி.மு.க சார்பாக ஜெ. ஜெயலலிதா தலைமையில் ஒருமுறையும் தேர்ந்தெடுக்கப்பட்டார். பல ஆண்டுகாலம் அதிமுகவிலும் சில ஆண்டுகள் திமுகவிலும் உறுப்பினராக இருந்தார். இவரது மகன் இன்பத்தமிழன் தமிழ்நாட்டு விளையாட்டுத் துறை அமைச்சராகப் பணியாற்றியுள்ளார்.

மேற்கோள்கள் 

1946 பிறப்புகள்
2005 இறப்புகள்
விருதுநகர் மாவட்ட நபர்கள்
திராவிட முன்னேற்றக் கழக அரசியல்வாதிகள்
11 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
இந்திய சுயேட்சை அரசியல்வாதிகள்
பில்லி டோன்கின்

பில்லி டோன்கின்  (Billy Donkin, பிறப்பு: சூன் 2 1900, இறப்பு: அக்டோபர் 22 1974),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.

மேற்கோள்கள் 

இங்கிலாந்துத் துடுப்பாட்டக்காரர்கள்
1900 பிறப்புகள்
1974 இறப்புகள்
அலெக் டக்ளஸ் - ஹோம்

அலெக் டக்ளஸ் - ஹோம் (Alec Douglas-Home, பிறப்பு: சூலை 2 1903 , இறப்பு: அக்டோபர் 9 1995),  அக்டோபர் 1963 முதல் அக்டோபர் 1964 வரை பிரதமராகப் பணியாற்றிய பிரித்தானிய  கன்சர்வேடிவ் அரசியல்வாதி  ஆவார். பிரபுக்கள் அவை உறுப்பினராக இருக்கையில் பிரதமராகப் பொறுப்பேற்று மக்களவை உறுப்பினராகத் தேர்ந்தெடுக்கப்பட்டு தமது பதவியில் தொடர்ந்த கடைசி பிரதமராவார். முன்னதாக இருமுறை வெளியுறவுத் துறை அமைச்சராக பணியாற்றி உள்ளார். 1953 முதல் 1963 வரை பிரித்தானிய நாடாளுமன்றப் பிரதிநிதியாக இருந்துள்ளார்.

இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1924-1927 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

மேற்கோள்கள்

வெளி இணைப்புகள் 
 Dickie, J. (1964) The Uncommon Commoner: A Study of Sir Alec Douglas-Home, Pall Mall.
 Douglas-Home, Alec, Sir (1964) Peaceful Change
 Dutton, D. (2006) Alec Douglas-Home (20 British Prime Ministers of the 20th Century), Haus Publishing
 Home of the Hirsel, Lord (1976) The Way the Wind Blows: An Autobiography, London: Collins
 Home of the Hirsel, Lord (1979) Border Reflections, London: Collins
 Home of the Hirsel, Lord (1983) Letters to a Grandson, London: HarperCollins.
 Hughes, E. (1964) Sir Alec Douglas-Home, Housman
 Thorpe, D.R. (1996) Alec Douglas-Home, Sinclair-Stevenson
 Young, K. (1971) Sir Alec Douglas-Home, Fairleigh Dickinson

இங்கிலாந்துத் துடுப்பாட்டக்காரர்கள்
1903 பிறப்புகள்
1995 இறப்புகள்
மெரில்பன் துடுப்பாட்ட சங்கத் துடுப்பாட்டக்காரர்கள்
மிடில்செக்ஸ் துடுப்பாட்டக்காரர்கள்
ஆக்சுபோர்டு பல்கலைக்கழகத் துடுப்பாட்டக்காரர்கள்
தமிழ்நாட்டில் மலைக்கோயில்கள்

தமிழ்நாட்டில் மலைக்கோயில்கள் என்னும் இக் கட்டுரை தமிழ்நாட்டில் மலைகள் அல்லது குன்றுகளின் மீது அமைக்கப்பட்டுள்ள கோயில்கள் பற்றியது. தமிழ்நாட்டில் மலைக் கோயில்கள் தோன்றிய விதம், காலம் என்பவை பற்றி அறுதியிட்டு கூறமுடியாது போனாலும், மிகப் பழைய காலம் முதலே மலை மீது கோயில்கள் இருந்தது குறித்த சான்றுகள் உண்டு. தமிழர் பண்பாட்டில் மலையும் மலை சார்ந்த பகுதியுமான குறிஞ்சித் திணைக்கு உரிய கடவுளாக முருகன் கொள்ளப்படுவதனால், தமிழ்நாட்டில் முருகனுக்கு உரிய கோயில்கள் பல மலைக் கோயில்களாக இருப்பதைக் காணலாம். எனினும், முருகனைத் தவிரப் பிற இந்துக் கடவுளருக்கும் மலைமீது கோயில்கள் உள்ளன. இந்துக் கோயில்கள் மட்டுமன்றி கிறித்தவம், இசுலாம் முதலிய மதங்களுக்கான வணக்கத்தலங்களும் மலைகள் மீது அமைக்கப்படுவது உண்டு.

தமிழ் நாட்டின் மலைக் கோயில்கள் சில

முருகக் கடவுள்
 திருத்தணி முருகன் கோயில்
 பழனி முருகன் கோவில்
 திருப்பரங்குன்றம்
 பழமுதிர்சோலை
 சுவாமிமலை
குன்றக்குடி முருகன் கோவில் 

 குன்றுதோறாடல் {குன்றுதோறாடல் என்று தனியாக முருகனின் தலம் ஏதும் இல்லை குன்று எங்கெல்லாம் இருக்கின்றதோ அங்கு குமரன் இருக்கின்றான் என்பது பொருள்}
 *  விராலிமலை சுப்பிரமணிய சுவாமி திருக்கோயில்

பிள்ளையார்
 திருச்சி உச்சிப்பிள்ளையார் கோயில்

சிவன் 
 வெள்ளியங்கிரி மலை ஆண்டவர் கோயில்
 சுந்தரமகாலிங்கம் மலைக்கோயில்
 திருவெறும்பூர் எறும்பீசுவரர் கோயில்
 திருஈங்கோய்மலை மரகதாசலேசுவரர் கோயில்
 உய்யக்கொண்டான் மலை உஜ்ஜீவநாதர் கோயில்
 அய்யர் மலை இரத்தினகிரீசுவரர் கோயில்

மேற்கோள்கள்

குறிப்புகள்

இவற்றையும் பார்க்கவும்
 முருக வழிபாடு 
 

தமிழ்நாட்டுக் கோயில்கள்
கொலின் டிரெட்ஜ்

கொலின் டிரெட்ஜ் (Colin Dredge , பிறப்பு: ஆகத்து 4 1954,  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 194 முதல்தர துடுப்பாட்டப் போட்டிகளிலும், 209 ஏ-தர துடுப்பாட்டப் போட்டிகளிலும் கலந்து கொண்டுள்ளார்.1976-1988 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

வெளி இணைப்பு
கொலின் டிரெட்ஜ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 2 2011.

மேற்கோள்கள்

இங்கிலாந்துத் துடுப்பாட்டக்காரர்கள்
1954 பிறப்புகள்
வாழும் நபர்கள்
சாமர்செட் துடுப்பாட்டக்காரர்கள்
ஐசரி வேலன்

ஐசரி வேலன் (Isari Velan) தமிழ்நாட்டு திரைப்பட நடிகர், அரசியல்வாதி மற்றும் முன்னாள் தமிழக சட்டமன்ற உறுப்பினர் ஆவார்.

அரசியல் வாழ்க்கை 
ஐசரி வேலன் 1970 ஆம் ஆண்டில் எங்க மாமா என்ற சிவாஜி படம் மூலம் அறிமுகமானாலும் எம்ஜிஆருடன் அதிக படங்களில் நடித்திருக்கிறார். எம்ஜிஆர் அதிமுகவை ஆரம்பித்தபோது கட்சியில் இணைந்து தீவிர விசுவாசியாக செயற்பட்டார். இதனால், 1977 ஆம் ஆண்டு அதிமுக சந்தித்த முதல் பொதுத் தேர்தலிலேயே ஐசரிவேலனுக்கு போட்டியிடும் வாய்ப்பு கிடைத்தது. டாக்டர். ராதாகிருஷ்ணன் நகர் தொகுதியிலிருந்து   1977 தேர்தலில் அதிமுக வேட்பாளராகப் போட்டியிட்டு வெற்றி பெற்றார்.

தமிழ்த் திரைப்படங்கள் 
ஐசரி வேலன் தமிழ்த் திரைப்படங்களில், பெரும்பாலும் எம்.ஜி.யார் நடித்த திரைப்படங்களில், துணை வேடங்களில் நடித்துள்ளார்.

மேற்கோள்கள் 

தமிழ்த் திரைப்பட நடிகர்கள்
6 ஆவது தமிழ்நாடு சட்டமன்ற உறுப்பினர்கள்
தமிழ்நாடு சட்டமன்ற உறுப்பினர்கள்
முகமது நபௌசு

முகமது மோ நபௌசு  (محمد نبوس ,Mohamed "Mo" Nabbous ; 27 பெப்ரவரி 1983 – 19 மார்ச் 2011)   லிபியாவின் தகவல்தொழில்நுட்ப பொறியாளர், தொழில் முனைவர் மற்றும் லிபியா அல் ஹுர்ரா  தொலைக்காட்சியை நிறுவிய குடிமகன் இதழியலாளர் ஆவார்.

லிபிய உள்நாட்டுப் போரின்போது, நபௌசு, லிபியாவில் கதாஃபி பதவிக்கு வந்தபிறகான முதல் சுதந்தரமான செய்தி ஒளிபரப்பு நிறுவனமான,  லிபியா அல்ஹுர்ரா தொலைக்காட்சியை நிறுவினார்.  பெங்காசியில் பெப்ரவரி 19, 2011 அன்று லிபியா அல்ஹுர்ரா தொலைக்காட்சி நிறுவப்பட்டது;  பெப்ரவரி 17, 2011 கிளர்ச்சிகளை அடுத்து  முஅம்மர் அல் கதாஃபி இணையச் சேவைகளை தடை செய்த நேரத்தில் நபௌசு செயற்கைக்கோள் மூலமாக இருவழி தொடர்பு ஏற்படுத்தி தமது சேவைகளைத் துவக்கினார்.
மார்ச்சு 19, 2011 அன்று பெங்காசியில் கிளர்ச்சியாளர்களுடனும் பொதுமக்களுடனும் அரசுப்படைகள் சண்டை இட்டுக்கொண்டிருந்ததை தொலைக்காட்சிக்கு அறிவித்துக் கொண்டிருந்த நேரத்தில் கதாஃபி சார்பாளரால் மறைந்திருந்து சுடப்பட்டு கொல்லப்பட்டார் நபௌசு கொல்லப்பட்டதை அடுத்த சிலமணி நேரங்களிலேயே ஐநா கூட்டணிப்படையின் வானூர்திகள் ஐநா பாதுகாப்பு அவை வெளியிட்ட "பறத்தல் தடை"யை செயலாக்கும் வகையில் லிபிய வான்வழிகளை ஆக்கிரமித்தன.  தனது கடைசி காலத்தில் லிபியாவில் நிலவிய மனித உரிமைமீறல்களை பன்னாட்டளவில் பரப்புரை ஆற்ற அரும்பாடுபட்டார். நபௌசியின் மரணம் சிஎன்என் போன்ற பன்னாட்டு ஊடகங்களால் பரவலாக ஒளிபரப்பப்பட்டது.

மேற்கோள்கள்

வெளியிணைப்புகள்
 Official memorial page
 Mo's last report: Libya Alhurra TV: Mo is on the phone heavy battle (YouTube)

1983 பிறப்புகள்
2011 இறப்புகள்
லிபிய மக்கள்
எமிலி செங்கல்

எமிலி செங்கல்(26 திசம்பர் 1910 – மார்ச் 1996) ஆஸ்த்ரியாவில் பிறந்தவர். இவர் இந்திய விடுதலை போராட்ட வீரர்  நேதாஜியின் செயலாளராக பணியாற்றியவர். இவர் நேதாஜியின் மனைவியாக கருதப்படுகிறார். இவர்கள் இருவருக்கும் 1937ஆம் ஆண்டு ஆத்திரியாவிலோ 1941 அல்லது 1942ஆம் ஆண்டு செருமனியின் பெர்லினிலோ திருமணம் நடந்திருக்கலாம் என கருதுகின்றனர். ஆனால் இதற்கான ஆதாரம் இல்லை. அனிதா போஸ் இவர்களின் மகள் என கூறுகின்றனர்.

குறிப்புகள் 

1910 பிறப்புகள்
1996 இறப்புகள்
ஆத்திரிய மக்கள்
இரணைமடு வானூர்தி நிலையம்

இரணைமடு வானூர்தி நிலையம் என்பது வான்புலிகள் அமைப்பின் வான்படைத்தளம் என இலங்கை அரசால் அடையாளப்படுத்தப்பட்ட தளமாகும். இலங்கை இராணுவம் இத்தளத்தை 2009ல் தன் வசப்படுத்தியதாக அறிவித்தது. இது கிளிநொச்சி மாவட்டத்தில் உள்ளது.

மேற்கோள்கள் 

தமிழீழ விடுதலைப் புலிகளின் உள் கட்டமைப்பு
கிளிநொச்சி மாவட்டம்
பாகீரதி ஆறு

பாகீரதி ஆறு (மாற்று: பகீரதி ஆறு, பாகிரதி ஆறு) இமயமலையில் தோன்றி இந்தியாவின் உத்தராகண்ட் மாநிலத்தில் பாயும் ஓர் ஆறு. இதுவே கங்கையாற்றின் தாய் ஆறு. இந்த ஆறு தேவபிரயாகை என்னுமிடத்தில் அலக்நந்தா ஆற்றுடன் சேர்ந்து கங்கையாறாக மாறுகிறது. பண்டைய இந்துத் தொன்மங்களின் படி பகீரதன் என்னும் அரசன் தவம் செய்து வானுலகில் இருந்து கங்கையை பூமிக்குக் கொண்டுவந்ததாகக் குறிப்பிடப்பட்டுள்ளது.

இந்த ஆற்றின் 18 அணைகள் கட்டப்பட்டோ திட்டமிடப்பட்டோ உள்ளன. உலகின் பத்தாவது உயரமான டெஃறி அணை பாகீரதி ஆற்றின் குறுக்கே கட்டப்பட்டுள்ளது.

மேலும் பார்க்க
 பகீரதன்

மேற்கோள்கள்

உத்தராகண்டத்திலுள்ள ஆறுகள்
இந்து தொன்மவியல் ஆறுகள்
எரிக் எட்ரிச்

எரிக் எட்ரிச் ( Eric Edrich, பிறப்பு: மார்ச்சு 27 1914), இறப்பு: சூலை 9 1993),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 36 முதல்தர துடுப்பாட்டப் போட்டிகளில் கலந்து கொண்டுள்ளார். 1946 -1948 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

மேற்கோள்கள்

இங்கிலாந்துத் துடுப்பாட்டக்காரர்கள்
1914 பிறப்புகள்
1993 இறப்புகள்
லன்காசையர் துடுப்பாட்டக்காரர்கள்
ஆங்கிலேயக் குச்சக் காப்பாளர்கள்
வடக்கு எதிர் தெற்கு துடுப்பாட்டக்காரர்கள்
தேசிய முன்னணி (மலேசியா)

பாரிசான் நேசனல் அல்லது தேசிய முன்னணி (; ; , (BN) என்பது மலேசியாவில் சில கட்சிகளின் ஒரு கூட்டணி ஆகும். 

இந்தக் கூட்டணி 1973 ஆம் ஆண்டு உருவாக்கம் பெற்றது. அதற்கு முன்னர் 1951-இல் இருந்து 1972 வரை மலேசிய கூட்டணி கட்சி எனும் பெயரில் இயங்கி வந்தது.

2008 மார்ச் 8-ஆம் தேதி நடைபெற்ற மலேசியாவின் 12-ஆவது பொதுத் தேர்தலில் ஆளும் தேசிய முன்னணி பெரும் பின்னடைவைச் சந்தித்து ஆட்சியை மீண்டும் பிடித்தது. அப்போது தேசிய முன்னணி 140 இடங்களைக் கைப்பற்றி மூன்றில் இரண்டு பெரும்பான்மையை முதன் முதலாக இழந்தது.

பொது

12-ஆவது பொதுத் தேர்தலில் பாக்காத்தான் ராக்யாட் எதிர்க்கட்சிக் கூட்டணி 82 இடங்களைக் கைப்பற்றியது. அத்துடன் 13 மாநில சட்டமன்றங்களில் ஐந்தை எதிர்க்கட்சிக் கூட்டணி கைப்பற்றியது (ஆனாலும், பேராக் மாநில ஆட்சியை 2009 நெருக்கடியை அடுத்து தேசிய முன்னணியிடம் எதிர்க்கட்சி இழந்தது). 

அந்தப் பின்னடைவால், அப்போதைய பிரதமர் அப்துல்லா அகமது படாவி தன் பிரதமர் பதவியைத் துறந்தார். அத்துடன் அம்னோ கட்சியின் தலைவர் பதவியையும் துறந்தார். துணைப் பிரதமராக இருந்த நஜீப் துன் ரசாக் 2009 ஏப்ரல் 3 இல் பிரதமர் பதவியையும் அம்னோ கட்சியின் தலைவர் பதவியையும் ஏற்றுக் கொண்டார்.

2013 மலேசியப் பொதுத்தேர்தல் 
மே 5 இல் மலேசியாவின் 13-ஆவது பொதுத் தேர்தல் நடைபெற்றது. 2013 ஏப்ரல் 3 ஆம் நாள் மலேசிய நாடாளுமன்றம் கலைக்கப்பட்டு, வேட்பாளர் நியமனங்கள் ஏப்ரல் 20 இல் ஏற்றுக் கொள்ளப்பட்டது.

மலேசிய நாடாளுமன்றம் கலைக்கப்பட்ட அதே சமயத்தில், மாநிலச் சட்டப் பேரவைகள் கலைக்கப்படுவதும், மலேசியாவில் வழக்கமாக நடைபெற்று வரும் ஓர் அரசியல் வழக்கம். அதன் படி சரவாக் மாநில ஆட்சி தவிர 12 மாநில ஆட்சிகளும் கலைக்கப்பட்டு சட்டமன்றங்களுக்கான தேர்தல்களும் 2013 மே 5 இல் இடம்பெற்றன. 

அன்வார் இப்ராகிம் தலைமையிலான பாக்காத்தான் ராக்யாட் அதிகப்படியான வாக்குகளைப் பெற்றிருந்தாலும், பிரதமர் நஜீப் துன் ரசாக் தலைமையிலான ஆளும் தேசிய முன்னணி நாடாளுமன்றத்தில் பெரும்பான்மையான இடங்களைக் கைப்பற்றி ஆட்சியைத் தக்க வைத்துக் கொண்டது. ஆனாலும், எதிர்க் கட்சிக் கூட்டணி ஏழு இடங்களை அதிகமாகக் கைப்பற்றியது.

அமைப்பு 
பாரிசான் நேசனல் கூட்டணியின் பெரும்பான்மையான சட்டமன்ற, நாடாளுமன்ற இடங்கள் மூன்று முக்கிய அரசியல் கட்சிகளின் கைவசம் உள்ளன.  அந்தக் கட்சிகள் இன, சமய அடிப்படையில் தேர்தலில் போட்டியிடுகின்றன.

 மலாய்க்காரர்களின் ஆதரவில் தேசிய ஐக்கிய மலாய்க்காரர்கள் அமைப்பு (அம்னோ)
 சீனர்களின் ஆதரவில் மலேசிய சீனர் சங்கம் (ம.சீ.ச)
 இந்தியர்களின் ஆதரவில் மலேசிய இந்திய காங்கிரசு (ம.இ.கா)

பொது தேர்தல் முடிவுகள்

இந்தியப் பிரதிநிதிகள் 2018

பேராக் மாநிலம் 
 பேராக் – தாப்பா மக்களவைத் தொகுதி

மேலும் பார்க்க 
பாக்காத்தான் அரப்பான்
மலேசியப் பொதுத் தேர்தல், 2013
மலேசியப் பொதுத் தேர்தல், 2022

வெளி இணைப்புகள் 

மலேசிய அரசியல் கட்சிகள்
1973இல் நிறுவப்பட்ட அரசியல் கட்சிகள்
பி. தங்கமணி

பி. தங்கமணி ஒரு தமிழக அரசியல்வாதி ஆவார். இவரின் சொந்த ஊர் பள்ளிபாளையம் அருகேயுள்ள ஆலம்பாளையம் ஆகும். 2011 ஆண்டு குமாரபாளையம் சட்ட மன்றத் தொகுதியில் வெற்றி பெற்று சட்ட மன்ற உறுப்பினர் ஆன இவர் 2011 தமிழக அமைச்சரவையில் தொழில்துறை அமைச்சராக பதவி வகித்தார்.  2006இல் நடந்த தேர்தலில் திருச்செங்கோடு சட்ட மன்றத் தொகுதியில் வெற்றி பெற்றார். 2016ஆம் ஆண்டு நடந்த சட்டமன்றத் தேர்தலில் மீண்டும் குமாரபாளையம் சட்ட மன்றத் தொகுதியில் வெற்றி பெற்று மின்சாரம் மற்றும் மதுவிலக்கு, ஆயத்தீர்வை அமைச்சராக நியமிக்கப்பட்டுள்ளார். 2021 ஆம் ஆண்டில் நடைபெற்ற சட்டமன்றத் தேர்தலில் குமாரபாளையம் தொகுதியில் இருந்து அதிமுக சார்பில் சட்டமன்ற உறுப்பினரானார்.

மேற்கோள்கள் 

தமிழக முன்னாள் அமைச்சர்கள்
வாழும் நபர்கள்
1994 பிறப்புகள்
16 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
எட்கர் எலியட்

எட்கர் எலியட் ( Edgar Elliot, பிறப்பு: சூலை 9 1878), இறப்பு: மார்ச்சு 23 1931),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1907 ல், முதல்தர துடுப்பாட்டப் போட்டிகளில் பங்குகொண்டார்.

1897 ஆம் ஆண்டு மைனர் கவுண்டிஸ் வாகையாளர் போட்டியில் எலியட் தனது முதல் ஆட்டத்தை டர்ஹாம் கவுண்டி துடுப்பாட்டக்குழுவிற்கு எதிராகத் தொடங்கினார்.

மேற்கோள்கள்

வெளி இணைப்பு
எட்கர் எலியட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 4 2011.

இங்கிலாந்துத் துடுப்பாட்டக்காரர்கள்
1878 பிறப்புகள்
1931 இறப்புகள்
டர்ஹாம் துடுப்பாட்டக்காரர்கள்
சிவகங்கை மறைமாவட்டம்

சிவகங்கை மறைமாவட்டம் என்பது சிவகங்கை புனித மரியன்னை பேராலயத்தைத் தலைமையகமாக கொண்டு செயல்படும் கத்தோலிக்க திருச்சபையின் மறைமாவட்டம் ஆகும். இது இந்தியாவின் தமிழ்நாட்டில் மதுரை உயர்மறைமாவட்டத்தின் கீழ் அமைந்திருக்கிறது.

வரலாறு 
 17ஆம் நூற்றாண்டில் மறைமாவட்டத்தின் பாதுகாவலரான புனித அருளானந்தர், இயேசு சபை மறைபரப்பு பணியாளராக சிவகங்கை பகுதிக்கு வந்து ஆலயங்களை நிறுவினார். அவர் 1693 பிப்ரவரி 4ந்தேதி, ஓரியூரில் தலை வெட்டப்பட்டு மறைசாட்சியாக இறந்தார்.
 ஜூலை 25, 1987: மதுரை உயர்மறைமாவட்டத்தில் இருந்து தனியாக பிரிக்கப்பட்டு, ஆயர் எட்வர்ட் பிரான்சிஸ் தலைமையில் சிவகங்கை மறைமாவட்டம் உருவாக்கப்பட்டது.
 2007ஆம் ஆண்டின்படி, 62 பங்குதளங்களும், 734 மறைபரப்பு பணி மையங்களும், மேலும் பல கல்வி நிறுவனங்களும் உள்ளன. 107 மறைமாவட்ட குருக்களும், 19 துறவற சபை குருக்களும், 350க்கும் மேற்பட்ட துறவறத்தாரும் உள்ளனர்.

தலைமை ஆயர்கள் 
 சிவகங்கை மறைமாவட்டத்தின் ஆயர்கள் (இலத்தீன் ரீதி)

 ஆயர். லூர்து ஆனந்தம் (2023 முதல்...)
 ஆயர் ஜெபமாலை சூசை மாணிக்கம் (2005 - 2020)
 ஆயர் எட்வர்ட் பிரான்சிஸ் (1987 - 2005)

மறைமாவட்ட அருள் பணிக்குழுக்கள் 
 விவிலியம்
 திருவழிபாடு
 மறைக்கல்வி
 நற்செய்தி அறிவிப்பு
 அன்பியம்
 அழைத்தல்
 சமூக நீதி
 கிறித்தவ ஒன்றிப்பு
 பல்சமய உரையாடல்
 குடும்பம்
 கல்வி
 சமூகத் தொடர்பு
 நலவாழ்வு
 சமூகச் சேவை
 சிறார்
 இளைஞர்
 பெண்கள்
 தொழிலாளர்
 தலித்
 பொதுநிலையினர்
 துறவியர்

பக்தசபைகளும் இயக்கங்களும 
 பாலர் சபை
 சிறுவழி இயக்கம்
 இளம் கிறித்தவ மாணவர் இயக்கம்
 இளைஞர் இயக்கம்
 பெண்கள் இயக்கம்
 குடும்பநல இயக்கம்இளம் கிறித்தவ மறுமலர்ச்சி இயக்கம்
 கத்தோலிக்க சங்கம்
 கிறித்தவ வாழ்வு சமூகம்

 மரியாயின் சேனை
 வின்சென்ட் தே பவுல் சங்கம்

மேலும் காண்க
 சென்னை-மயிலை உயர்மறைமாவட்டம்
 புதுவை-கடலூர் உயர்மறைமாவட்டம்

மேற்கோள்கள்

வெளி இணைப்புகள் 
 http://www.bibleintamil.com
 http://www.tamilchristianweb.com
 http://www.unnaithedi.com 
 http://www.loveandcaremission.org/
http://www.manavai.com

தமிழக மறைமாவட்டங்கள்
அபிஷேக் சிங்வி

அபிஷேக் சிங்வி (Abhishek Singhvi)  இந்திய தேசிய காங்கிரஸ் கட்சியை சேர்ந்த அரசியல்வாதியும் மாநிலங்களவை உறுப்பினரும் ஆவார். இவர் தற்போது காங்கிரஸ் கட்சியின் செய்தி தொடர்பாளர் ஆவார்.

மேற்கோள்கள்

இந்திய அரசியல்வாதிகள்
மாநிலங்களவை உறுப்பினர்கள்
1959 பிறப்புகள்
வாழும் நபர்கள்
ஆர்வர்டு பல்கலைக்கழக முன்னாள் மாணவர்கள்
பேரளவு ஒருங்கிணைச் சுற்று

பேரளவு ஒருங்கிணைச் சுற்று (Very Large Scale Integrated circuit; VLSI) என்பது பல்லாயிரம் திரிதடையங்களை ஒரு சில்லாக ஒருங்கிணைத்து உருவாக்கும் ஒரு செய்முறையாகும்.  இந்த தொழினுட்பம் 1970 களில் சிக்கலான குறைகடத்தி மற்றும் தொடற்பியல் துறைகளின்  தொழில்நுட்ப வளர்ச்சியால் உருவானது. நுண்செயலி ஒரு மிக அதிக-அளவு ஒருங்கிணைப்பு கருவியாகும்.

மேற்கோள்கள் 

மின்னணுவியல்

ru:Интегральная схема#Степень интеграции
நங்கை, நம்பி, ஈரர், திருனர் தொடர்பாக சுதந்திரவாத பார்வைகள்

நங்கை, நம்பி, ஈரர், திருனர் தொடர்பாக சுதந்திரவாத பார்வைகள் தனிமனித உரிமையில் அரசு தலையிடாமல் இருப்பதை அடிப்படையாக் கொண்டவை.

சுதந்திரவாதக் கட்சிகள் வயது வந்தவர்களுக்கு இடையிலான இணக்கப்பாட்டில் அமைந்த எந்தவித பாலியச் செயற்பாடுகளைக் கட்டுப்படுத்தும் எல்லாச் சட்டங்களையும் நீக்குவதைப் பரிந்துரை செய்கிறன.  அரசு ஒருவரின் பாலிய அமைவைக் கொண்டு அவரை எந்த விதத்திலும் வேறாக நடத்தக் கூடாது.  எ.கா திருமணம், பிள்ளை வளர்ப்பு, தத்தெடுத்தல், படைத்துறைச் சேவை என எந்த செயற்பாட்டிலும் எந்தவித வேறுபாடும் காட்டக் கூடாது என்று பரிந்துரை செய்கின்றன.

ஒட்டு மொத்தத்தில் சுதந்திரவாதிகள் நங்கை, நம்பி, ஈரர், திருனர் ஆகியோரின் உரிமைகளுக்கு மிகச் சார்பான நிலைப்பாடுகளைக் கொண்டுள்ளனர்.

மேற்கோள்கள்

சுதந்திரவாதக் கொள்கைகளும் பார்வைகளும்
சீரோ டிகிரி

சீரோ டிகிரி எழுத்தாளர் சாரு நிவேதிதாவால் எழுதப்பட்ட பின்நவீனத்துவ பாணி புதினம்.  அ-நேர்கோட்டுப் பாதையில் பயணிக்கும் இப்புதினம் அதிர்ச்சியும், நெகிழ்ச்சியும் கலந்த உணர்வுகளை வாசகனுக்கு அளித்துச் செல்கின்றது.  பரவலான விமர்சனத்திற்கும் வாசிப்பிற்கும் உள்ளான இப்புதினம் மலையாள மொழியிலும் ஆங்கிலத்திலும் மொழியாக்கம் செய்யப் பட்டிருக்கின்றது.

மேற்கோள்கள்

தமிழ்ப் புதினங்கள்
1998 புதினங்கள்
டங்கன் பெர்ன்லி

டங்கன் பெர்ன்லி (Duncan Fearnley , 12 ஏப்ரல் 1940 – 8 மார்ச் 2024)  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 97 முதல்தர துடுப்பாட்டப் போட்டிகளிலும், நான்கு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1962-1968 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

மேற்கோள்கள்

வெளி இணைப்புகள்

1940 பிறப்புகள்
2024 இறப்புகள்
இங்கிலாந்துத் துடுப்பாட்டக்காரர்கள்
வொர்செஸ்ட்சையர் துடுப்பாட்டக்காரர்கள்
லின்கன்சையர் துடுப்பாட்டக்காரர்கள்
உலக அழகி

உலக அழகி  (Miss World) போட்டிகள் பன்னாட்டளவில் இன்றும் நடத்தப்பெறும் ஓர் மிகப் பழைமைவாய்ந்த அழகுப் போட்டி ஆகும்.  ஐக்கிய இராச்சியத்தில் எரிக் மோர்லேயால் 1951ஆம் ஆண்டு தோற்றுவிக்கப்பட்டது. 2000ஆம் ஆண்டில்  எரிக் மோர்லேயின் மறைவிற்குப் பின்னர் அவரது மனைவி ஜூலியா மோர்லே இந்த அழகுப் போட்டிக்கு இணைத்தலைவராக இருந்து வருகிறார்.

இதன் போட்டி நிகழ்வுகளான பிரபஞ்ச அழகி மற்றும் புவி அழகி போட்டிகளுடன் இது உலகளவில் மிகவும் பரவலாக பேசப்படும் அழகுப் போட்டிகளில் ஒன்றாகும்.

உலக அழகிப் பட்டம் வென்றவர் உலக அழகி நிறுவனத்திற்காகவும் அதன் பல்வேறு  காரணங்களுக்காகவும் பரப்புரை ஆற்றவேண்டி அவ்வாண்டு முழுமையும் உலகெங்கும் பயணிக்க வேண்டும்.  உலக அழகி தன்னாட்சிக் காலத்தில் லண்டனில்  வசிப்பது மரபு. தற்போதைய உலக அழகியாக வெனிசுவேலாவின் இவியான் சார்கோசு உள்ளார்.

வரலாறு
இதனை உலக அழகிப் போட்டி என ஊடகங்கள் அழைத்தப்போதும் விழாக்கால நீச்சலாடை அணிவகுப்பாகவே முதலில் துவங்கியது.  அந்த ஆண்டில் வடிவமைக்கப்பட்ட நீச்சலாடைகளை அறிமுகப்படுத்தும் வகையிலேயே இது அமைந்திருந்தது. பிரபஞ்ச அழகிப் போட்டி நடத்த திட்டமிட்டுருந்ததை கண்டு மோர்லி இதனை ஆண்டுதோறும் நடத்த முடிவு செய்தார்.

மிகக் குறுகிய நீச்சலாடைகளுக்கு எதிர்ப்புக்கள் கிளம்பவே கண்ணியமிக்க நீச்சலாடைகளுடன் தொடர்ந்தது.1959இல் பிரித்தானிய ஒலிபரப்புக் கழகம் இதனை ஒளிபரப்பத் தொடங்கியது.  தொலைக்காட்சி பரப்புரைக்குப் பின்னரே இந்த அணிவகுப்பின் புகழ் பெருகத் தொடங்கியது. 1960களிலும் 1970களிலும் பிரித்தானியத் தொலைக்காட்சிகளில் உலக அழகிப் போட்டி நிகழ்ச்சிகள் 30 மில்லிநனுக்கும் கூடுதலான பார்வையாளர்களைக் கொண்டு மிக அதிகமாக காணப்பட்டவையாக மதிப்பிடப்பட்டன.

1980களில் இந்த அணிவகுப்பு "குறிக்கோளுடன் கூடிய அழகு" என்ற விளம்பர வாக்குடன் மீளாக்கப் பட்டது; புதியதாக அறிவுத்திறன் மற்றும் தன்னாண்மை குறித்த தேர்வுகள் சேர்க்கப்பட்டன. இருப்பினும், பிரித்தானியாவில் இந்தப் போட்டி பழமையானதாகவும்   சரியான அரசியல்நிலை இல்லாததாகவும் கருதப்பட்டது.   பல ஆண்டுகளாக தொலைக்காட்சியில் ஒளிபரப்பப்படாதிருந்தது 1998ஆம் ஆண்டு மாறியது. அந்த ஆண்டின் உலக அழகிப் போட்டியை ஐந்தாம் அலைவரிசை (Channel 5) ஒளிபரப்பியது.

பெற்ற வெற்றிகளின் வரிசையில்

வாகை சூடியவர் அரங்கு
இந்தியாவில் இது வரை ஐந்து பெண்கள் உலக அழகிப் பட்டம் பெற்றுள்ளனர். அவர்களில் ஐஸ்வர்யா ராய்  பிரபலமானவர்.  1994 இல் உலக அழகியாகத் தெரிவு செய்யப்பட்டவர். இந்தி, தமிழ், பெங்காலி, ஆங்கில மொழித் திரைப்படங்களில் நடித்து வருகிறார். மணிரத்னத்தின் இருவர் படத்தில் அறிமுகமானார். அபிஷேக் பச்சனைத் திருமணம் செய்துள்ளார்.

மேற்கோள்கள்

வெளியிணைப்புகள் 

 Miss World Official Website

அழகுப் போட்டி
இவியான் சார்கோசு

இவியான் லுனசோல் சார்கோசு கோல்மெனரசு  , (Ivian Lunasol Sarcos Colmenares, பிறப்பு சூலை 26, 1989, குவானேர்,போர்த்துகீசா, வெனிசுவேலா) வெனிசுவேலா அழகியாக 2010இலும் உலக அழகியாக 2011இலும் பட்டங்கள் வென்ற அழகுராணி ஆவார். இவியான் 1.80 m (5'11") உயரமுடைய பண்ணுறவாண்மை மாணவர் ஆவார். தாம் ஒரு கன்னித்துறவி ஆகப்போவதாக  கூறியுள்ளார்.அவரது எட்டாவது அகவையிலேயே தாய் தந்தையரை இழந்தமையால் கோயெடெசில் உள்ள கன்னிமடத்தில் கன்னித்துறவிகளால் வளர்க்கப்பட்டார். தமது எண்ணங்களை மாற்றிக்கொண்ட இவியான் விளம்பர உலகில் அழகிய தன் வடிவம் பெருமைகளையும் நல்ல தொழில்வாழ்க்கையையும் தரும் என்பதால் இத்துறைக்கு வந்துள்ளார்.

மேற்கோள்கள்

வெளியிணைப்புகள்
Miss Venezuela Official Website
Miss World Official Website
Miss Venezuela La Nueva Era MB
Ivian Sarcos - Photo Gallery

 
 

 
 

1989 பிறப்புகள்
வாழும் நபர்கள்
உலக அழகி
வெனிசுவேலா மக்கள்
முடுக்கிய ஆயுள் சோதனை

முடுக்கிய ஆயுள் சோதனை (Accelerated life testing) பொருள் அபிவிருத்தியின்போது நிகழ்த்தப்படும் சோதனை வழிமுறைகளில் ஒன்று. ஒரு பொருள் தனது வேலையைச் செய்யும்போது அது எந்த எந்த காரணிகளால் பாதிக்கப்படுமோ, அக்காரணிகளை அதிகமான அளவில் அப்பொருளின் மீது செலுத்தி இந்த சோதனை செய்யப்படும். பாரம், விகாரம், வெப்பநிலை என்பவை இக்காரணிகளுக்கு உதாரணமாகும்.பொருள் அபிவிருத்தியில் இதுகாறும் செய்யப்பட்ட தவறுகளை தெரிந்து கொள்ளவும், சாத்தியம் உள்ள தோல்விகளைப் பற்றி ஊகிக்கவும் இந்த சோதனைமுறை பொறியாளர்களுக்கு உதவுகிறது. குறுகிய காலத்தில் முடிவுகளை அறிந்துகொள்ள இந்த சோதனைமுறை உதவுவது இதன் சிறப்பு. இச்சோதனைகளின் முடிவுகளை ஆராய்வதன் மூலமாக ஒரு பொருளின் சேவைக் காலத்தையும், பராமரிப்பு இடைவெளியையும் பொறியாளர்கள் அறிவியல்ரீதியாக கணிக்க இயலும்.

மேற்கோள்கள்

பொறியியல்
அரச வாகை

அரச வாகை என்பது வாகைத் திணையின் துறைகளில் ஒன்று. புறநானூற்றுப் பாடல்களுக்குத் தரப்பட்டுள்ள துறைகளில் ஒன்றாக இது உள்ளது. அரசனது இயல்பையோ, வெற்றியையோ எடுத்துரைத்தல் அரச வாகை என்னும் துறை. 

அரச வாகை என்னும் துறையைச் சேர்ந்தவை எனப் புறநானூற்றில் 36 பாடல்கள் உள்ளன.  பதிற்றுப்பத்து தொகுப்பிலும் உள்ளன.

தொல்காப்பியம் இதனை ‘ஐவகை மரபின் அரசர் பக்கம்’ எனக் குறிப்பிடுகிறது.  ஓதல், வேட்டல், ஈதல், படை வழங்குதல், குடியோம்புதல் ஆகிய ஐந்தும் அரச வாகை என உரையாசிரியர்கள் அதனை விரித்துரைக்கின்றனர். 

நாட்டுமக்கள் அச்சமின்றி வாழ்தல், நாட்டில் விழா, வீரம், பகைவர் அச்சம், பகைவர் திறை தருதல், பகை நாட்டு அழிவு, வேள்வி செய்தல் முதலான செய்திகள் அரசவாகையில் கூறப்படுகின்றன.

சேர மன்னர்களான சேரமான் குட்டுவன் தோதை , சேரமான் யானைகட்சேய் மாந்தரஞ்சேரல் இரும்பொறை  ஆகியோரும், சோழ மன்னர்களான சோழன் இலவந்திகைப்பள்ளித் துஞ்சிய நலங்கிள்ளி சேட்சென்னி  சோழன் கரிகாற் பெருவளத்தான்  சோழன் குளமுற்றத்துத் துஞ்சிய கிள்ளிவளவன்  சோழன் நெடுங்கிள்ளி  சோழன் நலங்கிள்ளி  சோழன் நலங்கிள்ளி தம்பி மாவளத்தான்  சோழன் போர்வைக் கோப்பெருநற்கிள்ளி  ஆகியோரும், பாண்டிய மன்னர்களான கானப்பேரெயில் கடந்த உக்கிரப் பெருவழுதி  தலையாலங்கானத்துச் செருவென்ற பாண்டியன் நெடுஞ்செழியன்  பாண்டியன் கூடகாரத்துத் துஞ்சிய மாறன்வழுதி  பாண்டியன் நெடுஞ்செழியன்  ஆகியோரும், குறுநில மன்னர்களில் வள்ளல்களாகவும், மூவேந்தர்களுக்கு உதவுபவர்களாகவும் விளங்கிய அதியமான் நெடுமான் அஞ்சி  ஏனாதி திருக்கிள்ளி  பிட்டங்கொற்றன் , மலையமான் சோழிய ஏனாதி திருக்கண்ணன்  மலையமான் திருமுடிக்காரி  ஆகியோரும் அரசவாகைத் துறை அமைந்த பாடல்களால் சிறப்பிக்கப்பட்டுள்ளனர்.

அடிக்குறிப்பு
எண்கள் புறநானூற்றுப் பாடலின் வரிசை எண்ணைக் குறிப்பன.

புறநானூற்றுத் துறைகள்
அலெக்சாண்டர் பிரான்சிஸ் மொலமுறே

சேர் அலெக்சாண்டர் பிரான்சிசு மொலமுறே (Alexander Francis Molamure, 7 பெப்ரவரி 1888 – 25 சனவரி 1951), பிரித்தானிய இலங்கையில் இலங்கை சட்டவாக்கப் பேரவை, இலங்கை அரசாங்க சபை ஆகியவற்றில் உறுப்பினராக இருந்தவர். அரசாங்க சபையின் முதலாவது சபாநாயகராகவும் தேர்ந்தெடுக்கப்பட்டவர்.

வாழ்க்கைக் குறிப்பு
கொழும்பு புனித தோமையர் கல்லூரியில் கல்வி பயின்ற பிரான்சிசு மொலமூர் பாடசாலைத் துடுப்பாட்ட அணியில் இணைந்து கல்லூரிக்காக விளையாடினார். இவர் அடிலைன் மீதெனிய என்பவரைத் திருமணம் புரிந்தார்.

அரசியலில்
அரசாங்க சபைக்கான முதலாவது தேர்தல்கள் 1931, சூன் 23 இல் முடிவடைந்ததும், சூலை 7 இல் அரசாங்க சபை கூடியபோது டெடிகமைத் தொகுதியில் இருந்து தேர்ந்தெடுக்கப்பட்ட பிரான்சிசு மொலமூர் அவை முதல்வராகத் தேர்ந்தெடுக்கப்பட்டார். பெரும்பான்மைச் சிங்களவரின் பிரதிநிதியாக இவரது பெயர் பிரேரிக்கப்பட்டது. சிறுபான்மையினத்தவரின் பிரதிநிதியாக நியமன உறுப்பினர் சேர் சிறீவாத் சினித்தர் என்பவரின் பெயர் பிரேரிக்கப்பட்டது. இரகசிய வாக்கெடுப்பில், மொலமூருக்கு 35 வாக்குகளும், சினித்தருக்கு 18 வாக்குகளும் கிடைத்ததை அடுத்து மொலமூர் சபை முதல்வராகத் தேர்ந்தெடுக்கப்பட்டார். ஆனாலும் அவர் தனிப்பட்ட காரணங்களுக்காக 1934, டிசம்பர் 10 ஆம் நாள் தமது பதவியைத் துறந்தார். பின்னர் இலங்கை சுதந்திரம் அடைந்த பின்னர் இலங்கை பிரதிநிதிகள் சபையில் இவர் மீண்டும் சபாநாயகராகத் தேர்ந்தெடுக்கப்பட்டார். இவரது பதவிக்காலம் முடிவடைய முன்னரே அவர் 1951, சனவரி 25 இல் காலமானார்.

மேற்கோள்கள்

1951 இறப்புகள்
இலங்கை அரசியல்வாதிகள்
இலங்கை சட்டசபை உறுப்பினர்கள்
இலங்கை அரசாங்க சபை உறுப்பினர்கள்
இலங்கையின் 1வது நாடாளுமன்ற உறுப்பினர்கள்
சிங்கள அரசியல்வாதிகள்
இலங்கை நாடாளுமன்ற சபாநாயகர்கள்
1888 பிறப்புகள்
சர் பட்டம் பெற்ற இலங்கையர்
இருபதாம் நூற்றாண்டு இலங்கை அரசியல்வாதிகள்
இரத்தினபுரி மாவட்ட நபர்கள்
வில்லியம் ஃபெதர்பை

வில்லியம் ஃபெதர்பை (William Featherby, பிறப்பு: ஆகத்து 18 1888, இறப்பு: நவம்பர் 20 1958) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1920 ல், முதல்தர துடுப்பாட்டப் போட்டிகளில் பங்குகொண்டார்.

மேற்கோள்கள்

வெளி இணைப்பு
வில்லியம் ஃபெதர்பை - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.

இங்கிலாந்துத் துடுப்பாட்டக்காரர்கள்
1888 பிறப்புகள்
1958 இறப்புகள்
யார்க்சையர் துடுப்பாட்டக்காரர்கள்
ஜாமிஃ பள்ளிவாசல்

ஜாமிஃ பள்ளிவாசல் என்பது மலேசியத் தலைநகர் கோலாலம்பூரில் உள்ள பழமையான பள்ளிவாசலாகும். இது கிளாங் ஆற்றுக்கும் கோம்பஃ ஆற்றுக்கும் இடையில் அமைந்துள்ளது. இதனை ஆர்தர் பெனிசன் அப்பாக் என்பவர் வடிவமைத்தார்.

வரலாறு

இப்பள்ளி கட்டிமுடிக்கப்பட்டு இரண்டாண்டுகள் கழித்து 1909 ஆம் வருடம் செலங்கூர் சுல்தானால் அதிகாரப்பூர்வமாக திறந்துவைக்கப்பட்டது. இந்நகரத்தில் மலாய்க்காரர்களின் முதல் அடக்கத்தலம் அமையப்பெற்ற பள்ளிவாசலாகும். மலேசியாவின் தேசிய பள்ளிவாசல் 1965ல் திறக்கப்படுவதற்கு முன் இப்பள்ளியே கோலாலம்பூரின் முக்கிய பள்ளிவாசலாக திகழ்ந்தது.

இப்பள்ளிவாசல் மஸ்ஜித் ஜாமிஃ எல்ஆர்டி மெட்ரோ இரயில் நிலையம் அருகில் உள்ளது. இந்த இரயில் நிலையத்திற்கு அருகில் மற்றொரு மஸ்ஜித் இந்தியா என்னும் தமிழ் பள்ளிவாசல் அமையப்பெற்றுள்ளது.

படத்தொகுப்பு

மேற்கோள்கள்

வெளி இணைப்புகள்

மலேசியப் பள்ளிவாசல்கள்
கோலாலம்பூரில் உள்ள கட்டிடங்கள் மற்றும் கட்டமைப்புகள்
தோரணம் (பண்பாடு)

தோரணம் தமிழர்கள் நிகழ்வுகளைக் குறிக்கும் பண்பாட்டு அடையாளமாக செய்யும் ஒரு அலங்கார அமைப்பாகும். இதை தென்னங் குருத்தோலை என்பவற்றால் செய்வார்கள். இவற்றில் செய்யப்படும் மடிப்புக் கட்டமைப்பு குருவிகள் எனப்படும். சிலவேளைகளில் தோரணத்துடன் மாவிலைகளையும் சேர்த்துக் கட்டுவர். இது மாவிலை தோரணம் எனப்படும்.

தோரணங்கள் பொதுவாக இரண்டு வகைகளாக வகுக்கப்படும்.
 மங்கள தோரணம்.
 அமங்கள தோரணம்.

மங்களத் தோரணம்

சமய விழாக்கள் மற்றும் திருமணம் முதலான  மங்களகரமான நிகழ்வுகளின் போது கட்டப்படுபவை மங்களத் தோரணங்கள் எனப்படும். இவை நான்கு குருவிகளைக் கொண்டதாகக் காணப்படும். குருவிகளின் தலை மேல் நோக்கியும் வால் கீழ் நோக்கியும் இருக்கவேண்டும்.

அமங்களத் தோரணம்

மரணவீடு முதலான அமங்கள நிகழ்வுகளில் கட்டுவது அமங்களத் தோரணம் எனப்படும். இது மூன்று குருவிகளைக் கொண்டிருக்கும். குருவிகளின் தலை கீழ் நோக்கியும் வால் மேல்நோக்கியும் இருக்கவேண்டும்.

மேற்கோள்கள்

தமிழர் அடையாளம்
தமிழர் பண்பாடு
ஒட்டோ பெரெஸ் மொலினா

ஒட்டோ பெரெஸ் மொலினா  (Otto Pérez Molina, பிறப்பு:  திசம்பர் 1, 1950) தென் அமெரிக்க நாடான குவாத்தமாலாவின் அரசியல்வாதி மற்றும்  முன்னாள் படைத்துறைத் தலைவர் ஆவார். 2011ஆம் ஆண்டு பொதுத்தேர்தலில் நாட்டுப்பற்றுக் கட்சியின் (Partido Patriota) வேட்பாளராக குடியரசுத் தலைவர் பதவிக்கு தேர்ந்தெடுக்கப்பட்டுள்ளார்.

மேற்கோள்கள்

வெளியிணைப்புகள்
Otto Pérez Molina: Patriotic Party profile 
US Government Glosses Over War Crime Accusations Against Leading Guatemalan Presidential Candidate  
Notorious Graduates (of the School of the Americas) from Guatemala  
Guatemalan Election Marred by Violence  
Guatemala: Six Months to Examine the Past and Define the Future 
Guatemala (1983 documentary) Parts 1 2 3 4 5

1950 பிறப்புகள்
வாழும் நபர்கள்
குவாத்தமாலா அரசியல்வாதிகள்
துல்லியம் மற்றும் வழுவாத நுண்ணியம்

துல்லியம் மற்றும் வழுவாத நுண்ணியம் (Accuracy and precision) என்பவை அறிவியல், பொறியியல், தொழில் மற்றும் புள்ளியியல் துறைகளின் அளவீடு முறைமையில் (measurement system) விவரிக்கப்படும் இரண்டு வார்த்தைகள் ஆகும்.

ஒரு குறிப்பிட்ட அளவு அல்லது எண்ணிக்கையை அளக்கும்போது அந்த அளவு, உண்மையான மதிப்புடன் எவ்வளவு நெருக்கம் கொண்டிருக்கிறது என்பதே துல்லியம் (Accuracy) ஆகும்.

படிநிலைகள் மாறாத சுழலில் அடுத்தடுத்து எடுக்கப்படும் அளவீடுகள், ஒரேமாதிரியான  முடிவுகளைத் தருவதில் எப்படி இருக்கிறது என்பதே வழுவாத நுண்ணியம் (Precision) ஆகும். மீளவுண்டாக்கப்படுதன்மை (Reproducibility) மற்றும் திரும்பச்செய்தகுமை (Repeatability), வழுவாத நுண்ணியத்தின் மற்ற பெயர்கள் ஆகும். மீளவுண்டாக்கப்படுதன்மை மற்றும் திரும்பச்செய்தகுமை என்பவை பேச்சு வழக்கில் ஒரே பொருளுடையதாக இருந்தபோதும் விஞ்ஞானமுறையில் பார்க்கும்போது வேறுபாடு இருக்கிறது.

மேற்கோள்கள்

பொறியியல்
சார்லசு பிரை

சார்ல்ஸ் ஃபிரை  ( Charles Fry , 14 சனவரி 1940 – 27 அக்டோபர் 2024),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 50 முதல்தர துடுப்பாட்டப் போட்டிகளில் கலந்து கொண்டுள்ளார். 1959-1968 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

மேற்கோள்கள்

வெளி இணைப்புகள்
சார்ல்ஸ் ஃபிரை  கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி 10 நவம்பர் 2011

இங்கிலாந்துத் துடுப்பாட்டக்காரர்கள்
1940 பிறப்புகள்
ஹாம்ப்சையர் துடுப்பாட்டக்காரர்கள்
நார்தாம்ப்டன்சையர் துடுப்பாட்டக்காரர்கள்
2024 இறப்புகள்
ஆக்சுபோர்டு பல்கலைக்கழகத் துடுப்பாட்டக்காரர்கள்
பிரம்மராஜன்

பிரம்மராஜன் என்பவர் தமிழின் நவீனக் கவிஞர்களுள் ஒருவர். மீட்சி என்னும் இலக்கிய இதழை நடத்தியவர். பல கவிதைத் தொகுதிகள் வந்துள்ளன். அவற்றிலிருந்து தேர்ந்தெடுக்கப்பட்ட கவிதைகள் தொகுப்பைக் காலச்சுவடு பதிப்பகம் வெளியிட்டுள்ளது. அரசு கலைக்கல்லூரியில் ஆங்கிலப் பேராசிரியராகப் பணியாற்றி ஓய்வு பெற்றுள்ளார். அறிந்த நிரந்தரம் என்ற கவிதைத் தொகுப்பின் வழியாக இலக்கிய உலகிற்கு அறிமுகமாகி தொடர்ந்து செயல்பட்டு வருகிறார்.

1953ஆம் ஆண்டு பிறந்த பிரம்மராஜனின் இயற்பெயர் ஆ. ராஜாராம். சேலம் மாவட்டத்தைச் சேர்ந்தவர்.  ஆங்கில இலக்கியத்தில் முதுகலைப்பட்டம் பெற்றவர். தர்மபுரி அரசுக் கல்லூரியில் ஆங்கிலத்துறைத் தலைவராக இருந்தவர். கவிஞர். மொழிபெயர்ப்பாளர். இதழாளர். கட்டுரையாளர் மற்றும் விமர்சகர். இதுவரை 5 கவிதைத்தொகுப்புகளை வெளியிட்டுள்ளார்.

இலக்கியப் பணிகள் 
கவிஞர் ஆத்மநாமின் மரணத்திற்குப் பிறகு அவரது கவிதைகளை தொகுத்து பதிப்பித்து ஆத்மநாமின் கவி ஆளுமையை வெளி உலகிற்கு காட்டி நிலைநிறுத்தினார். 
இத்தாலிய எழுத்தாளரான இடலோ கால்வினோவின் சிறுகதைகளை பிரம்மராஜன் மொழிபெயர்த்து 2003 இல் தொகுப்பாக வெளியிட்டார்.  மேலும் அவர்  கால்வினோவின் முதன்மையான கட்டுரையான செவ்வியல் படைப்புகளை ஏன் வாசிக்கவேண்டும் என்னும் கட்டுரையையும் மொழிபெயர்தார்.

மேற்கோள்கள்

வெளி இணைப்புகள் 
பிரம்மராஜன் பற்றி மேலும் வாசிக்க
பிரம்மராஜனின் சில கவிதைகளை வாசிக்க
பிரம்மராஜனின் வலைத்தளம் 

தமிழ் எழுத்தாளர்கள்
தமிழ்க் கவிஞர்கள்
1953 பிறப்புகள்
வாழும் நபர்கள்
சேலம் மாவட்ட நபர்கள்
பிரெடரிக், வேல்சு இளவரசர்

பிரெடரிக் லூயி, வேல்சு இளவரசர்  (Frederick Louis, Prince of Wales, 1 பெப்ரவரி 1707 – 31 மார்ச் 1751) என்பவர் 1727 முதல் தனது இறப்பு வரை பிரித்தானியாவின் முடிக்குரிய வாரிசாக இருந்தவர். [இவர் இரண்டாம் ஜோர்ஜ் மன்னருக்கும் அரசி கரோலைனிற்கும் பாசமுறிவுற்ற மூத்த மகனாவார். மூன்றாம் ஜோர்ஜ் மன்னரின் தந்தையும் ஆவார்.

1701இல் இங்கிலாந்து நாடாளுமன்றத்தால் நிறைவேற்றப்பட்ட புரிந்துணர்வு சட்டப்படி பிரெடரிக் பிரித்தானிய அரியணைக்கு அடுத்த வாரிசாக வரிக்கப்பட்டார். தமது தந்தையின் முடியேற்பை அடுத்து செருமனியிலிருந்து பெரிய பிரித்தானியாவிற்கு இடம் பெயர்ந்தார். வேல்சு இளவரசர் என்ற பதவி உருவாக்கப்பட்டு அப்பொறுப்பை ஏற்றார். ஆனால் தமது தந்தைக்கு முன்னரே இவர் உயிரிழந்ததால் அரசராக முடி சூடவில்லை. 1760 அக்டோபர் 25 இல் இரண்டாம் ஜார்ஜ் மன்னரின் மறைவிற்குப் பின்னர் பிரெடரிக்கின் மகனான மூன்றாம் ஜார்ஜ் அரசராக முடிசூடினார்.

துடுப்பாட்டம்
பிரெடரிக் இங்கிலாந்து வந்தடைந்தபோது துடுப்பாட்டம் புகழ் பெற துவங்கியிருந்தது. செருமானியரான பிரெடரிக் புதிய ஆங்கில சமூகத்தில் ஐக்கியப்பட துடுப்பாட்டத்தில் ஆர்வம் காட்டத் தொடங்கினார். அக்காலத்தில் துடுப்பாட்டம் சூதாட்ட விளையாட்டாக இருந்தது. பல பந்தயங்களைக் கட்டியதுடன் விளையாட்டைப் புரக்கும் விதமாக தனது அணியையும் உருவாக்கினார்.

துடுப்பாட்ட பதிவுகளில் இவரைப் பற்றி முதன்முதலாகப் பதியப்பட்டது 1731இல் சர்ரே கௌன்ட்டி அணிக்கும் இலண்டன் அணிக்கும் இடையேயான போட்டியிலாகும்.

மேற்சான்றுகள்

வெளி இணைப்புகள்

 Unusual royal deaths at Ward's Book of Days
 Henry Churchyard "Royal Genealogies, Part 9" 
 Sam Sloan "Big Combined Family Trees (pafg744)"
 Frederick Lewis, Prince of Wales at the National Portrait Gallery, London

வேல்சு இளவரசர்கள்
இங்கிலாந்துத் துடுப்பாட்டக்காரர்கள்
1707 பிறப்புகள்
1751 இறப்புகள்
பிரித்தானிய அரச குடும்பத்தினர்
மின்னெதிர்த்தன்மை

மின்னெதிர்த்தன்மை அல்லது இலத்திரன் கவர் திறன் (Electronegativity) என்பது மூலக்கூறொன்றிலுள்ள ஒரு அணுவானது பிணைப்பிலுள்ள இலத்திரன்களை அல்லது இலத்திரன் அடர்த்தியைத் தன்பால் ஈர்த்துக் கொள்ளும் பண்பாகும். இது பயனுடைய அணுக்கரு (தொழிற்படு கருவேற்றம்) மின்சுமை மற்றும் அணு ஆரை ஆகியவற்றை மின்னெதிர்த்தன்மை அடிப்படையாகக் கொண்டதாகும். பயனுடைய அணுக்கரு மின்சுமை அதிகரிக்கும்போது மின்னெதிர்த்தன்மை அதிகமாகும். மேலும் அணு ஆரை குறைவாக இருந்தாலும் மின்னெதிர்த்தன்மை அதிகமாகும். இது இரசாயனவியலில் அணுக்களுக்கிடையேயான இடைத்தொடர்புகளை உய்த்தறிவதற்காகவும், பிணைப்பு வகைகளைக் கண்டறிவதற்காகவும் செயற்கையாக உருவாக்கப்பட்ட எண் பெறுமானங்களாகும். பெரிய எண் பெறுமானம் அதிக மின்னெதிர்த்தனமையைக் குறிக்கின்றது. 
மின்னெதிர்த்தன்மையை நேரடியாக அளவிட முடியாது. இது அயனாக்கற் சக்தி, இலத்திரன் நாட்ட சக்தி போன்று சுயாதீன அணுக்களின் ஒரு பண்பல்லவென்பதால் இதை அளவிட முடியாது; வெவ்வேறு முறைகளில் கணக்கிடவே முடியும். இப்பெறுமானங்களை முதன் முதலில் லினஸ் பௌலிங் கணக்கிட்டார். இவர் தனது கணிப்பீடுகளுக்காக மூலகங்களின் அணு ஆரை, தொழிற்படும் கருவேற்றம் போன்ற காரணிகளைப் பயன்படுத்தினார். இவர் கணிப்பிட்ட மின்னெதிர்த்தன்மைக்குப் பரிமாணம் கிடையாது. இவ்வெண் பெறுமாணங்கள் பௌலிங் அலகுகளில் குறிப்பிடப்படும். 
சுயாதீன அணுக்களுக்கு மின்னெதிர்த்தன்மை என்றொரு பண்பு இல்லை. மூலக்கூற்றில் ஏனைய அணுக்களால் சூழப்பட்ட அணு ஒன்றுக்கே மின்னெதிர்த்தன்மை என்னும் ஒரு செயற்கைப் பண்பை வழங்க முடியும். உண்மையில் மின்னெதிர்த்தன்மை சூழ்ந்துள்ள அணுக்களுக்கேற்றபடி வேறுபட்டாலும், இரசாயனவியலில் பயன்பாட்டை இலகுவாக்குவதற்காக ஒரு குறித்த மின்னெதிர்த்தன்மைப் பெறுமானம் ஒவ்வொரு மூலகத்துக்கும் வழங்கப்பட்டுள்ளது. 
பௌலிங்கின் மின்னெதிர்த்தன்மைப் பெறுமானங்களில் உச்ச பெறுமானமான 3.98ஐ புளோரினும், மிகக்குறைவான பெறுமானமான 0.7ஐ பிரான்சியமும் கொண்டுள்ளது. பௌலிங்குக்குப் பிறகு பலர் பல்வேறு வழிகளில் மின்னெதிர்த்தன்மைப் பெறுமானங்களைக் கணக்கிட்டுள்ளனர்.

மூலகங்களின் மின்னெதிர்த்தன்மைப் பெறுமானங்கள்

மின்னெதிர்த்தன்மையின் போக்குகள்

ஆவர்த்தன போக்கு

ஹீலியம், நியோன், ஆர்கன் ஆகிய விழுமிய வாயுக்கள் சேர்வைகளை உருவாக்காததால், அவற்றின் மின்னெதிர்த்தன்மைப் பெறுமானம் கணக்கிடப்படவில்லை. ஆவர்த்தன அட்டவணையில் மூலகங்களின் மின்னெதிர்த்தன்மைப் பெறுமானம் குற்றாவர்த்தனம் வழியே இடமிருந்து வலமாகச் செல்லும் போது பொதுவாக அதிகரித்துச் செல்லும். கதிர்தொழிற்பாடு அற்ற மூலகங்களுள் சீசியத்தின் பெறுமானமே மிகவும் குறைவாகும். குற்றாவர்த்தனங்களை மாத்திரம் கருத்திலெடுத்தால் குழு 14ஐத் தவிர ஏனைய மூலகங்களின் மின்னெதிர்த்தன்மை குழு வழியே ஆவர்த்தன அட்டவணையில் மேலிருந்து கீழாகச் செல்லும் போது மின்னெதிர்த்தன்மை குறைந்து கொண்டு செல்கின்றது. அணு ஆரை அதிகரித்துச் செல்வதே இதற்குக் காரணமாகும்.

ஒக்சியேற்ற எண்ணுடன் மின்னெதிர்த்தன்மை மாறுபடல்

பௌலிங்கின் மின்னெதிர்த்தன்மைப் பெறுமானங்கள் உண்மையில் அணுக்கள் சேர்வைகளில் பொதுவாகக் காட்டும் ஒக்சியேற்ற எண்ணுக்கே வழங்கப்பட்டுள்ளது. உதாரணமாக இங்கு ஒக்சிசன் பொதுவாகச் சேர்வைகளில் காண்பிக்கும் -2 ஒக்சியேற்ற நிலைக்கான பெறுமானமே வழங்கப்பட்டுள்ளது. மின்னெதிர்த்தன்மை சேர்வைகளில் அணுக்களின் ஒக்சியேற்ற எண் மாறும் போது மாற்றமடையும். 
ஒக்சியேற்ற எண் அதிகரிக்கும் போது மின்னெதிர்த்தன்மையும் அதிகரிக்கும்.

மேற்கோள்கள்

வெளி இணைப்புகள் 

WebElements, lists values of electronegativities by a number of different methods of calculation
மின்னெதிர்த்தன்மை காணொளி 

வேதியியல் கலைச்சொல்லியல்
வேதிப் பிணைப்பு
வேதியப் பண்புகள்
ஸ்டீபன் கேல்

ஸ்டீபன் கேல் (Stephen Gale , பிறப்பு: சூன் 3 1952,  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். 1976-1985 ஆண்டுகளில், அ-தர துடுப்பாட்டப் போட்டிகளில் பங்குகொண்டார்.

மேற்கோள்கள்

வெளி இணைப்பு
Stephen Gale at இஎஸ்பிஎன் கிரிக்கின்ஃபோ
Stephen Gale at CricketArchive

1952 பிறப்புகள்
வாழும் நபர்கள்
இங்கிலாந்துத் துடுப்பாட்டக்காரர்கள்
சிராப்சையர் துடுப்பாட்டக்காரர்கள்
இங்கிலாந்து துடுப்பாட்ட நடுவர்கள்
கலசலிங்கம் பல்கலைக்கழகம்

கலசலிங்கம் பல்கலைக்கழகம் தமிழ்நாட்டில் விருதுநகர் மாவட்டத்தில் திருவில்லிபுத்தூர் அருகேயுள்ள கிருஷ்ணன்கோவில் என்கிற ஊரில் அமைந்துள்ள ஒரு நிகர்நிலைப் பல்கலைக்கழகமாகும். அருள்மிகு கலசலிங்கம் பொறியியல் கல்லூரி என்ற பெயரில் 1984 இல் தொடங்கப்பட்டது. பின்னர் பலகலைக்கழக அங்கீகாரம் பெற்றது. கலசலிங்கம் மற்றும் அனந்தம் அம்மாள் அறக்கட்டளையால் நிருவகிக்கப்படுகிறது.

வளாகம்
மதுரையிலிருந்து 60 கிமீ தொலைவிலும் திருவில்லிப்புத்தூரிலிருந்து 10 கிமீ தொலைவிலும் மதுரை - செங்கோட்டை நெடுஞ்சாலையில் உள்ளது.  விருதுநகர் மாவட்டத்தில் ஓர் முதன்மையான கல்வி நிறுவனமாக விளங்குகிறது.

பல்கலைக்கழகச் சிறப்புகள் 
 பொறியியலில் 11 பட்டப்படிப்பு மற்றும் 17 பட்டமேற்படிப்பு  திட்டங்களையும் வணிக மேலாண்மை. கணினி செயற்பாடுகள், அறிவியல் ஆகியவற்றில் முதுநிலை  பட்டத்திட்டங்களையும் வழங்கி வருகிறது.
 விருப்பத் தேர்வு அடிப்படையிலான நெகிழ்வான கல்வித் திட்டம்
 ஆய்வுச்சாலை வசதிகள்
 பேச்சு,கேட்பு மாற்றுத்திறனாளர்களுக்கான தொழில்நுட்ப பட்டப்படிப்புகள்
 வெளிநாட்டுப் பல்கலைக்கழகங்களுடன் இணைந்து இரட்டை பட்டப்படிப்புகள்
 தொழிலக செயல்முறைகளைக் குறித்த விழிப்புணர்வை கூட்டும் வகையில் பயிற்சிப் பள்ளிகள்
 பட்டப்படிப்பு மற்றும் பட்ட மேற்படிப்பு கல்வித்திட்டங்களில் பணிபுரிவோரும் பயன்பெறுமாறு பகுதிநேர வகுப்புகள்

வெளி இணைப்புகள்

 அதிகாரப்பூர்வ இணைய தளம்
 எம்மைப்பற்றி பக்கம்

மேற்கோள்கள்

தமிழ்நாட்டுப் பல்கலைக்கழகங்கள்